VENDIM
Nr. 956, datë 7.12.2016

PËR PËRCAKTIMIN E KRITEREVE DHE TË DETAJEVE TË FORMULËS SË
UNIFIKUAR TË PIKËZIMIT PËR
PËRFITIMIN E NDIHMËS EKONOMIKE

Në mbështetje të nenit 100 të Kushtetutës dhe të pikës 1, të nenit 10, të ligjit nr. 9355, date 10.3.2005, “Për ndihmën dhe	shërbimet shoqërore”, të ndryshuar, me propozimin e ministrit të Mirëqenies   Sociale dhe Rinisë, Këshilli i Ministrave

VENDOSI:

1. Formula e unifikuar e pikëzimit përfshin parametra  të  lidhur  në  mënyrë  empirike me vlerësimin e situatës ekonomike të familjeve, të tilla  si:  të  ardhurat nga programi i mbrojtjes sociale, remitancat, qiraja, asetet, bujqësia, blegtoria, trashëgimia dhe dhuratat.
 2. Treguesit e vlerësimit, pjesë e formulës së unifikuar të pikëzimit, që ndihmojnë në përcaktimin  e  kritereve  të  pranueshmërisë  së familjeve për përfitimin e ndihmës ekonomike, përcaktohen sipas shtojcës 1, bashkëlidhur këtij vendimi.
3.  Përditësimi  i  formulës  së  unifikuar  të pikëzimit propozohet nga ministria përgjegjëse për ndihmën dhe shërbimet shoqërore, në varësi të ndryshimeve të nivelit të varfërisë në vend, të publikuar  nga  INSTAT-i,  dhe  miratohet  me vendim të Këshillit të Ministrave.
4. Ngarkohet Ministria e Mirëqenies Sociale dhe Rinisë për zbatimin e këtij vendimi.
Ky  vendim  hyn  në  fuqi  pas  botimit  në
Fletoren Zyrtare dhe i fillon efektet nga data 1 dhjetor 2016.

